Π.Ο. Νέας Τρίγλιας

Ο Παναθλητικός Όμιλος Νέας Τρίγλιας, γνωστός απλά ως «Π.Ο. Νέας Τρίγλιας», είναι αθλητικός σύλλογος που εδρεύει στην Νέα Τρίγλια Χαλκιδικής. Επίσημο έτος ίδρυσης του συλλόγου είναι το 1952 και έχει χρώματα το μπλε, το λευκό και το κίτρινο. Δραστηριοποιείται στο άθλημα του ποδοσφαίρου και διαθέτει πλήρη ποδοσφαιρικό τμήμα. Ανήκει στη δύναμη της Ε.Π.Σ. Χαλκιδικής και για δύο περιόδους (2019-2021) αγωνιζόταν ως Π.Α.Ε. στο επαγγελματικό πρωτάθλημα της Football League με την επωνυμία «Π.Ο. Τρίγλιας Π.Α.Ε.».

Ιστορία
Ο σύλλογος ιδρύθηκε το 1952. Κατέκτησε τον πρώτο του τίτλο το 1982 νικώντας τον Απόλλωνα Αρναίας στο Κύπελλο Ε.Π.Σ. Χαλκιδικής. To 1983 αγωνίστηκε στο πρωτάθλημα της Δ΄ Εθνικής κατηγορίας όπου παρέμεινε μέχρι το 1987, ενώ την αγωνιστική περίοδο 2018-2019 αγωνίστηκε για πρώτη φορά στην Γ΄ Εθνική κατηγορία, όπου αναδείχθηκε δευτεραθλητής του 2ου ομίλου και κέρδισε τη συμμετοχή μέσω μπαράζ ανόδου, στο επαγγελματικό πρωτάθλημα της Football League. Στο μπαράζ επικράτησε του Α.Σ. Νέστου Χρυσούπολης, ανεβαίνοντας για πρώτη φορά στη Football League. 

Τις περιόδους 2019-2020 και 2020-2021 ο Π.Ο. Τρίγλιας εξασφάλισε την παραμονή του στη Football League που αποτελούσε την τρίτη επαγγελματική κατηγορία. Μετά την αναδιάρθρωση των επαγγελματικών κατηγοριών το 2021 και τη συγχώνευση της Football League στη Super League 2 είχε δικαίωμα συμμετοχής στο πρωτάθλημα της Super League 2, το οποίο όμως δεν αξιοποίησε.

Συμφωνία με Γ.Σ. Ηρακλή Θεσσαλονίκης 
Το καλοκαίρι του 2021 υπήρξε συμφωνία της «Π.Ο. Τρίγλιας Π.Α.Ε.» με τον «Γ.Σ. Ηρακλή Θεσσαλονίκης», ώστε την ομάδα να την αναλάβουν οι παράγοντες του Γ.Σ. Ηρακλή Θεσσαλονίκης, να μετονομαστεί σε «Ηρακλής Θεσσαλονίκης» και να αγωνίζεται στη Θεσσαλονίκη. Η συμφωνία περιελάμβανε και την απόκτηση του ερασιτεχνικού ιδρυτικού σωματείου «Π.Ο. Τρίγλιας» από τους παράγοντες του «Γ.Σ. Ηρακλή Θεσσαλονίκης». Συνεπώς, από την περίοδο 2021-2022 η ομάδα της Θεσσαλονίκης αγωνίζεται με την επωνυμία «Π.Ο.Τ. Ηρακλής Π.Α.Ε.» στη θέση της «Π.Ο. Τρίγλιας Π.Α.Ε.» στη Super League 2.

Ποδοσφαιρικός Όμιλος Νέας Τρίγλιας 
Τον Σεπτέμβριο του 2021 μετά από πρόσκληση του προέδρου της Νέας Τρίγλιας Χαλκιδικής για τη σύσταση νέου συλλόγου με την επωνυμία «Ποδοσφαιρικός Όμιλος Νέας Τρίγλιας» (ως συνέχεια του παλαιού συλλόγου) που θα ξεκινήσει από τα τοπικά πρωταθλήματα, ένας ικανοποιητικός αριθμός ατόμων αποφάσισε την σύσταση του νέου συλλόγου. Η πρώτη γενική συνέλευση του νέου συλλόγου εξέλεξε και νέο διοικητικό συμβούλιο το οποίο είναι το εξής:

Πρόεδρος: Ιωάννης Καπετάνος
Αντιπρόεδρος: Γεώργιος Εζινέλης
Γενικός Γραμματέας: Βασίλειος Οικονομόπουλος
Ταμίας: Γεώργιος Γεροχρήστος
Γενικός Αρχηγός: Νικήτας Γραδος
Μέλη: Αθανάσιος Κουλούρης, Κωνσταντίνος Γκεμετσίδης

Λογότυπο

Τίτλοι και διακρίσεις
 Πρωτάθλημα Ε.Π.Σ. Χαλκιδικής (6)
 1982-83, 1987-88, 1990-91, 2001-02, 2003-04, 2017-18
 Κύπελλο Ε.Π.Σ. Χαλκιδικής: (9)
 1981-82, 1984-85, 1986-87, 1987-88, 1988-89, 1991-92, 2003-04, 2016-17, 2018-19
Φιναλίστ (4): 1985-86, 1996-97, 2001-02, 2002-03

Συμμετοχές στις Εθνικές Κατηγορίες
Γ΄ Κατηγορία (νυν Γ' Εθνική Ερασιτεχνική): 3 συμμετοχές
2018-19, 2019-20, 2020-21

Δ΄ Κατηγορία (δεν υφίσταται): 9 συμμετοχές
1983-84, 1984-85, 1985-86, 1986-87, 1991-92, 2002-03, 2004-05, 2005-06, 2006-07.

Παραπομπές

Εξωτερικοί σύνδεσμοι
Επίσημη σελίδα facebook του Συλλόγου

Ποδοσφαιρικές ομάδες Ελλάδας 
Αθλητικοί σύλλογοι Χαλκιδικής